TTCL ออกหุ้นกู้ 1.5 พันลบ. ชูดอกเบี้ยสูง 7.15% ขายสถาบัน-รายใหญ่ 21-26 เม.ย.นี้
TTCL เตรียมออกหุ้นกู้ 1.5 พันลบ. ชูดอกเบี้ยสูง 7.15% ขายสถาบัน-รายใหญ่ 21-26 เม.ย.นี้ เพื่อนำเงินไปชำระคืนหุ้นกู้-เงินทุนหมุนเวียนธุรกิจ
TTCL เตรียมออกหุ้นกู้ 1.5 พันลบ. ชูดอกเบี้ยสูง 7.15% ขายสถาบัน-รายใหญ่ 21-26 เม.ย.นี้ เพื่อนำเงินไปชำระคืนหุ้นกู้-เงินทุนหมุนเวียนธุรกิจ
16 มี.ค. 2565

บริษัท ทีทีซีแอล จำกัด (มหาชน)  หรือ TTCL เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 มูลค่าไม่เกิน 1,500 ล้านบาท แบ่งเป็นเสนอขาย 1,100 ล้านบาท และหุ้นกู้สำรองไม่เกิน 400 ล้านบาท อายุ 2 ปี 5 เดือน อัตราดอกเบี้ยคงที่ 7.15% ต่อปี ชำระดอกเบี้ยทุก 3 เดือนตลอดอายุหุ้นกู้
บริษัทจะเสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 21-22 และ 25-26 เม.ย.65 โดยมีผู้จัดการการจัดจำหน่ายหุ้นกู้ ได้แก่ บล.เมอร์ชั่น พาร์ทเนอร์ บล.เคทีบีเอสที บล.คิงส์ฟอร์ด บล.สยามเวลธ์ บล.ฟิลลิป (ประเทศไทย) บล.เอเอสแอล บล.บียอนด์ และ บล.ยูโอบี เคย์เฮียน (ประเทศไทย)
โดยอันดับความน่าเชื่อถือของบริษัทอยู่ที่ BB+ แนวโน้มอันดับเครดิต”คงที่” โดยบริษัท ทริสเรทติ้ง จำกัด เมื่อวันที่ 30 พ.ย.64ทั้งนี้บริษัทจะนำเงินที่ได้จากการเสนอขายหุ้นกู้ครั้งนี้ไปใช้ชำระคืนหุ้นกู้ TTCL225A ที่จะครบกำหนดไถ่ถอนวันที่ 12 พ.ค.65 จำนวน 1,100 ล้านบาท และชำระคืนหนี้จากบริษัทอื่นและสถาบันการเงิน และ/หรือนำไปใช้เป็นเงินทุนหมุนเวียนของบริษัท จำนวนไม่เกิน 400 ล้านบาท